Joanna Puro-Aunolan keramiikkatöitä vanhoista ihmisistä
Tervetuloa vierailemaan taidenäyttelyssä Tapiolan kirjastossa.
Välkommen att besöka utställning i Hagalund biblioteken.
Welcome to an art exhibition in Tapiola Library.
Näyttely: Maasta sinä olet tullut ja maaksi pitää sinun jälleen tuleman
Utställning: Maasta sinä olet tullut ja maaksi pitää sinun jälleen tuleman
Art exhibition: Maasta sinä olet tullut ja maaksi pitää sinun jälleen tuleman
Oman kuvataiteen vähän vakavampi tekeminen kuvataideopettajan työn ohessa on ruokkinut elämääni jo toista vuosikymmentä. Viime vuosien keskiössä on ollut vanheneminen ja siihen liittyen pidin huhtikuussa 2025 keramiikkataiteen näyttelyn Tapiolan kirjastolla. Siinä oli esillä karikatyyrejä eläkeläisnaisista. Nyt olen siirtynyt matkalla eteenpäin kuvaamaan sitä miten keho alkaa menettää muotoaan ja lähestyä määränpäätään. Tämän päivän yhteiskunta ja kulttuuri vieroksuu ja kammoaa ihmiselämän lähestyvää loppua. Kontrollin menettäminen, kärsimys ja yksinäisyys pelottaa. Siinä ei ole mitään sankarillista, kaunista tai romanttista kuten kuoleman kuvaamisessa monina menneinä aikakausina. Veistokseni pohdiskelevat, ottavat etäisyyttä elämään ja ovat kauneudessaan rujoja. Ne voivat puhutella hiljaisuudellaan ja johdattaa siihen mitä ihminen välttelee... vääjäämättömän äärelle. Tervetuloa katsomaan!
Välkommen att besöka utställning i Hagalunds bibliotek. Utställningen kan ses under bibliotekets öpettider.
Welcome to visit the exhibition at Tapiola Library. The exhibition is open during the library’s opening hours.